Sakapu

Sakapu () – miestas vidurio vakarų Meksikoje, Mičoakano valstijoje, Nahuaceno kalnuose, 60 km į šiaurės vakarus nuo Morelijos. Savivaldybės centras. Geležinkeliai link Irapuato, Uruapano, praeina kelias Morelija–Samora. Žemės ūkio regiono prekybinis centras (kukurūzai, kviečiai, ankštiniai, veisiami galvijai).

Yra Šv. Onos bažnyčia ir vienuolynas. Apylinkėse yra taraskanų istorinių paminklų.

 Istorija 
Miesto pavadinimas kildinamas iš taraskanų žodžio tsakapu „akmuo“.Alberto Medina Pérez; Jesús Alveano Hernández (2000). Vocabulario español-p’urhépecha, p’urhépecha-español, Parte 4. Plaza y Valdes. p. 148.

Sakapu ikikolonijiniais laikais pateko į Taraskanų (Purepečų) imperiją. 1548 m. dabartinę gyvenvietę įsteigė pranciškonai. 1861 m. miestas pavadintas Sakapu de Mieru, bet vėliau įtvirtintas tiesiog Sakapu pavadinimas.

 Šaltiniai 

Kategorija:Meksikos miestai